ফুটবল ক্লাব বার্সেলোনার প্রেসিডেন্টদের তালিকা

ফুটবল ক্লাব বার্সেলোনা, বার্সেলোনা ভিত্তিক একটি স্পেনীয় ফুটবল যা স্পেনের সর্বোচ্চ ফুটবল প্রতিযোগিতা লা লিগায় প্রতিদ্বন্দ্বীতা করে। ১৮৯৯ সালে ক্লাবের প্রতিষ্ঠার পর থেকে ৪১ জন প্রেসিডেন্টের দায়িত্ব পালন করেছেন। এই ক্লাবটির মালিকানা বহন করেন ক্লাবের সদস্যগন এবং এই সদস্যদের ভোটের মাধ্যমেই প্রেসিডেন্ট নির্বাচিত হয়ে থাকেন। ক্লাব প্রেসিডেন্ট ক্লাবের সার্বিক পরিচালনার দায়িত্বে থাকেন। ১৮৯৯ সালের ২২ অক্টোবর, জোয়ান গাম্পের ‘‘লস দেপোর্তেস’’ পত্রিকায় একটি বিজ্ঞাপন প্রকাশ করে ফুটবল ক্লাব প্রতিষ্ঠা করতে তার আগ্রহ প্রকাশ করেন। ২৯ নভেম্বর, জিমন্যাসিও সোলে একটি সম্মেলনে তিনি ইতিবাচক সাড়া পান। সম্মেলনে এগারো জন খেলোয়াড় উপস্থিত ছিলেন। তাদের মধ্যে ছিলেন ওয়াল্টার ওয়াইল্ড, যিনি ক্লাবের প্রথম প্রেসিডেন্ট এবং বার্তোমেউ তেরাদাস, যিনি পরবর্তিতে ক্লাবের দ্বিতীয় প্রেসিডেন্ট হন। ১৯০৮ সালে গাম্পার প্রথমবারের মত ক্লাব প্রেসিডেন্টের দায়িত্ব নেন, ক্লাব বিলুপ্তির হাত থেকে বাচানোর জন্য তিনি এই দায়িত্ব নেন। ১৯০৫ কাতালান ফুটবল চ্যাম্পিয়নশীপের পর থেকে কোন শিরোপা জিততে না পারায়, ক্লাবটিকে অনেক অর্থনৈতিক সমস্যার মধ্যে পড়তে হয়। গাম্পের ১৯০৮ থেকে ১৯২৫ সালের মধ্যে আলাদাভাবে পাঁচবার ক্লাবের প্রেসিডেন্টের দায়িত্ব পালন করেছেন। তিনি ২৬ বছর ক্লাবের সাথে জড়িত ছিলেন। তার অর্জনগুলোর অন্যতম প্রধান একটি অর্জন হল ক্লাবের নিজস্ব স্টেডিয়াম, যার ফলে বার্সেলোনার একটি স্থায়ী আয়ের উত্‍স পেয়ে যায়। তার প্রতি সম্মান জানিয়ে, ১৯৬৬ সাল হতে প্রাক মৌসুম প্রতিযোগিতা জোয়ান গাম্পার ট্রফি আয়োজন করে আসছে বার্সেলোনা। ১৯৩০ থেকে ১৯৩৮ সালের মধ্যে বার্সেলোনা পাঁচবার কাতালান কাপ শিরোপা জেতে। ১৯২৯ সালে লা লিগা প্রবর্তনের পর থেকে ১৯৭৮ সাল পর্যন্ত ২০ জন বার্সেলোনার প্রেসিডেন্টের দায়িত্ব পালন করেছেন। অর্থাৎ‍ গড় হিসেবে একজন প্রসিডেন্টের মেয়াদ ছিল আড়াই বছর। ১৯৭৮ সালে দায়িত্ব নেন ইয়োসেপ লুইস নুনিয়েজ। তিনিই বার্সেলোনার প্রথম নির্বাচিত প্রেসিডেন্ট। নুনেজের প্রধান লক্ষ্য ছিল বার্সেলোনাকে একটি বিশ্বমানের দলে পরিনত করা। তিনি ২২ বছর যাবত্‍ প্রেসিডেন্টের দায়িত্ব ছিলেন। এরপর দায়িত্ব নেন জোয়ান গাসপার্ট। তার সময় বার্সেলোনা কোন শিরোপা জিততে পারেনি। বরং লা লিগায় বার্সেলোনা ১৫তম স্থান লাভ করে, কোনরকমে অবনমন ফাঁদ এড়ায়। ফলে গাসপার্ট পদত্যাগ করেন। এনরিক রেইনাকে অস্থায়ী প্রেসিডেন্ট নির্বাচিত করা হয়। ২০০৩ সালের ১৫ জুন, ক্লাবের প্রেসিডেন্ট হিসেবে দায়িত্ব নেন জোয়ান লাপোর্তা। তার সময়ে বার্সেলোনা দুইটি চ্যাম্পিয়নস লীগ শিরোপা জেতে। ২০০৯ সালে বার্সেলোনা ইতিহাসের প্রথম দল হিসেবে সেক্সটাপল জেতে। যার মধ্যে ছিল ২০০৮–০৯ লা লিগা, ২০০৮–০৯ কোপা দেল রে, ২০০৯ স্পেনীয় সুপার কাপ, ২০০৮–০৯ চ্যাম্পিয়নস লীগ, ২০০৯ উয়েফা সুপার কাপ এবং ২০০৯ ফিফা ক্লাব বিশ্বকাপ। ২০১০ সালের ১৩ জুন, ৬০% এরও বেশি ভোট পেয়ে বার্সেলোনার প্রেসিডেন্ট নির্বাচিত হন সান্দ্রো রসেল। ১ জুলাই তিনি দায়িত্ব গ্রহণ করেন। নিচের তালিকাটি ওয়াল্টার ওয়াইল্ড থেকে শুরু করে বর্তমান পর্যন্ত বার্সেলোনার সকল প্রেসিডেন্টের অফিসিয়াল তালিকা। ফুটবল ক্লাব বার্সেলোনার ম্যানেজারদের তালিকা "Origins (1899-1922)"। ফুটবল ক্লাব বার্সেলোনা। ২ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৩।  Lozano Ferrer, Carles; ও অন্যান্য (১৯ ফেব্রুয়ারি ২০১০)। "Trofeo Joan Gamper (Barcelona-Spain) 1966–2008"। RSSSF। সংগ্রহের তারিখ ১ ফেব্রুয়ারি ২০১৩। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) Ferrer, Carles Lozano (২২ অক্টোবর ২০০৯)। "Spain – Final Tables Catalonia"। RSSSF। সংগ্রহের তারিখ ১ ফেব্রুয়ারি ২০১৩।  "75th Anniversary to the European Cup (1974-1992)"। ফুটবল ক্লাব বার্সেলোনা। ৪ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  "Barca boss Gaspart steps down immediately"। সিএনএন। ১২ ফেব্রুয়ারি ২০০৩। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  "Kings, queens and a young prince"। ফিফা। ২৩ ডিসেম্বর ২০০৯। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  "Sandro Rosell elected as new Barcelona president"। বিবিসি। ১৩ জুন ২০১০। সংগ্রহের তারিখ ১ ফেব্রুয়ারি ২০১৩।  "Presidents" (PDF) (কাতালান ভাষায়)। ফুটবল ক্লাব বার্সেলোনা। সংগ্রহের তারিখ ১ ফেব্রুয়ারি ২০১৩। [স্থায়ীভাবে অকার্যকর সংযোগ]